BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 28.3.2007 
COM(2007) 136 окончателен  
  
СЪОБЩЕНИЕ  НА КОМИСИЯТА  ДО СЪВЕТА  И ЕВРОПЕЙСКИЯ  
ПАРЛАМЕНТ  
Политика  за намаляване  на нежелания  съпътстващ  улов  и прекратяване  на 
изхвърлянето  на улов  в европейското  рибарство  
{SEC(2007) 380} 
{SEC(2007) 381} 
 
BG 2   BG СЪОБЩЕНИЕ  НА КОМИСИЯТА  ДО СЪВЕТА  И ЕВРОПЕЙСКИЯ  
ПАРЛАМЕНТ  
Политика  за намаляване  на нежелания  съпътстващ  улов  и прекратяване  на 
изхвърлянето  на улов  в европейското  рибарство  
1. АНГАЖИМЕНТЪТ  НА КОМИСИЯТА  ДА НАМАЛИ  ИЗХВЪРЛЯНЕТО  НА УЛОВ  
Изхвърлянето  — изсипване  в морето  на мъртва , нежелана  риба , 
представляваща  съпътстващ  улов  — е сериозен  проблем  за европейското  
рибарство , който  според  Комисията  трябва  да се разгледа  приоритетно . Целта  
на настоящото  съобщение  е да постави  началото  на политика  за намаляване  на 
нежелания  съпътстващ  улов  и постепенно  прекратяване  на изхвърлянето  на 
улов  в европейското  рибарство . 
Новата  политика  спрямо  изхвърлянето  ще намали  нежелания  съпътстващ  улов , 
като насърчава  поведение  и технологии , които  могат  да го премахнат . Мерките  
за целта  са постепенно  въвеждане  на забрана  за изхвърляне  — при което  
целият  улов  на риба  и ракообразни  трябва  да се разтовари  на сушата  — и 
допълнителни  мерки , като насърчаване  на подобряването  на селективността  на 
риболовните  съоръжения , изисквания  за смяна  на риболовния  район  и 
затваряне  на райони  в реално  време . 
Основният  принцип  при изпълнение  на политиката  е да се създават  
нормативни  правила  преди  всичко  за улова , а не за разтоварванията  на сушата . 
Политиката  включва  управление , което  се основава  на изисквания  за постигане  
на конкретни  резултати  (максимално  допустимо  въздействие ), вместо  на 
изисквания  за прилагане  на конкретни  технически  решения . Основаното  на 
получаваните  резултати  управление  ще позволи , където  е възможно , отрасълът  
сам да определи  техническите  решения , които  са икономически  и практически  
възможни , и да постигне  необходимите  резултати . Това  представлява  
съществена  промяна  на подхода  при изпълнение  на общата  политика  в 
областта  на рибарството . 
Необходимостта  да се намали  изхвърлянето  на улов  в европейското  рибарство  
е определена  от Комисията  като важна  бъдеща  цел на общата  политика  в 
областта  на рибарството  в изготвеното  през 2002 година  съобщение  по тази 
тема1. Впоследствие , на 3 април  2003 г., Съветът  прие  заключения , приканващи  
Комисията  да проучи  различните  възможности  за решаване  на проблема  и в 
частност  да организира  съвместно  с рибарската  промишленост  изпълнението  
на пилотни  проекти  за намаляване  на изхвърлянето . Въпреки  че няколко  такива  
проекта  бяха  реализирани  и показаха  добри  резултати , повечето  видове  
риболов  не бяха  обхванати , а въздействието  върху  общото  количество  на 
съпътстващия  улов  беше  незначително . 
                                                 
1 COM(2002) 656. Други  съобщения , разглеждащи  изхвърлянето  от гледна  точка  на околната  
среда , са COM(2002) 186 и COM(2004) 438. 
 
BG 3   BG Настоящото  съобщение  представя  въпросите , които  трябва  да се обсъдят , и 
описва  в основни  линии  политиката  за намаляване  на нежелания  съпътстващ  
улов  и постепенно  прекратяване  на изхвърлянето . Допълнителна  основна  
информация  присъства  в служебния  работен  документ  на Комисията , отнасящ  
се до настоящото  съобщение2. 
2. ВЪЗДЕЙСТВИЕ , ПРИЧИНИ  И МАЩАБ  НА ИЗХВЪРЛЯНЕТО  НА УЛОВ  
Организацията  по прехрана  и земеделие  на ООН  (ФАО ) определя  изхвърлянето  
като „частта  от общия  органичен  материал  с животински  произход  в улова , 
която  се изхвърля  или изсипва  в морето , независимо  от причините . Тя не 
включва  растителен  материал  и отпадъци  от обработката  след  улавянето , 
например  вътрешности  на рибата . Изхвърляните  организми  може  да са живи  
или мъртви .“3. Изхвърляният  улов  може  да включва  видове , които  са обект  на 
използване  с търговски  цели , но които  по пазарни  съображения , ограничения  
на квоти  или изисквани  минимални  размери  за разтоварване  на сушата  не се 
транспортират  до брега . Според  това определение  изхвърлянето  може  да 
включва  и всякакви  други  организми , които  са уловени  случайно , например  
нежелани  видове  риба , ракообразни , мекотели , морски  бозайници  и птици . 
Нежеланият  съпътстващ  улов  и изхвърлянето  му имат  няколко  отрицателни  
последствия . Нежеланият  съпътстващ  улов  представлява  загуба  на ресурси  на 
планетата . Улавянето  на млади  индивиди  от видовете , предмет  на риболов , 
намалява  възможностите  за улов  и репродуктивната  биомаса  на съответния  вид 
в бъдеще , тъй като уловените  млади  екземпляри  няма  да участват  в следващите  
размножителни  сезони . Изхвърлянето  на зрели  индивиди  от видовете , предмет  
на риболов , е загуба  на ресурси  и непосредствено  намалява  репродуктивната  
биомаса  на съответния  вид. Улавянето  и изхвърлянето  на риба , ракообразни , 
морски  птици  или бозайници , които  не са обект  на търговски  риболов , нанасят  
ненужно  отрицателно  въздействие  върху  морските  екосистеми , тъй като  
променят  в негативна  посока  нейното  функциониране  и биоразнообразие , без 
да допринасят  каквато  и да е полза  за обществото . Определени  морски  
организми , в това число  някои  видове  акули  и скатове , са много  чувствителни  
при улавяне  и в резултат  броят  им може  да намалее  до много  ниски  нива , дори  
и ако се улавят  само  като нежелан  съпътстващ  улов . В такива  случаи  
инцидентното  убиване  дори  само  на няколко  екземпляра  може  да се отрази  
критично  на биоразнообразието . Връщането  на нежелания  съпътстващ  улов  
обратно  в морето  не намалява  сериозността  на проблема , защото  повечето  
видове  риба  и ракообразни  са вече мъртви  или преживяват  в морето  твърде  
кратко  след  улавяне  и изхвърляне . 
Уловени  морски  организми  се изхвърлят  по икономически  съображения  и/или 
поради  някои  съществуващи  нормативни  разпоредби . 
                                                 
2 Обща  техническа  информация  към Съобщение  на Комисията  „Политика  за намаляване  на 
нежелания  съпътстващ  улов  и прекратяване  на изхвърлянето  на улов  в европейското  рибарство “. 
Служебен  работен  документ  на Комисията  SEC(2007) 380. 
3 Технически  документ  на ФАО  за рибарството  № 339 (1994); Доклад  на ФАО  за рибарството  
№ 547 (1996); Технически  документ  на ФАО  за рибарството  № 470 (2005). 
 
BG 4   BG В много  видове  риболов  съществуват  силни  икономически  стимули  за 
изхвърляне  на риба  с цел повишаване  стойността  на разтоварвания  на сушата  
улов  (така нареченото  „повишаване  на качеството “), особено  когато  различната  
по размер  или качество  риба  е с различна  пазарна  цена , или когато  
едновременно  се улавят  видове  със силно  различаваща  се пазарна  стойност . 
Освен  това стойността  на някои  организми  може  да е много  малка  или нулева , 
тъй като за тях няма  пазар . Но дори  и да има търсене , разходите  за обработване  
и съхраняване  на борда  на всички  видове  уловени  организми  с търговска  
стойност  са големи  и това може  да доведе  до значителни  икономически  загуби  
в сравнение  със случая , в който  би се отдал  приоритет  на организмите  с висока  
пазарна  цена . 
Някои  от използваните  понастоящем  нормативни  инструменти  неизбежно  
водят  до изхвърляне  на улов . При смесения  риболов  ограничението  за общия  
допустим  улов , което  се използва  като основен  инструмент  за управление , 
предизвиква  изхвърляне , когато  се улавят  превишаващи  квотата  количества  от 
даден  вид, докато  все още има неизчерпена  квота  за друг  вид. Използването  на 
минимални  размери , разрешени  за разтоварване  на сушата , също  води  до 
изхвърляне , особено  при смесения  риболов , където  се улавят  едновременно  
видове  с различен  размер  на зрелите  екземпляри . 
Данни  за изхвърлянето  на улов  в европейското  рибарство  се събират  
систематично  от 2002 година  по силата  на регламента  за събиране  на данни . 
Научнотехническият  и икономически  комитет  по рибарство  (STECF) е 
изготвил  предварителен  обзор4 за изхвърляните  количества  въз основа  на 
данните  за периода  2003—2005 година . Изхвърляните  количества  са в 
диапазона  20—60 процента  от общото  тегло  на улова  в различни  типични  
видове  риболов  на дънни  организми . Оценката  за улова  на треска  в Балтийско  
море  показва , че в този случай  изхвърлянето  е малко . В Северно  море  се 
изхвърлят  от 40 до 60 процента  от улова  с бим-тралове  и около  40 % от улова  с 
дънни  тралове . В районите  западно  от Британските  острови  съоръженията  за 
дънно  тралене  изхвърлят  от 20 до 40 процента . В атлантическите  води  на 
Общността  по на юг трислойните  мрежи  и хрилните  мрежи  изхвърлят  под 
20 %, а съоръженията  за дънно  тралене  изхвърлят  от порядъка  на 30—60 
процента . Наличните  данни  не обхващат  всички  риболовни  райони  и видове , 
предмет  на риболов , а част от данните  не са представителни . Поради  това 
STECF не бе в състояние  да оцени  общия  абсолютен  размер  на изхвърления  
улов  в европейското  рибарство . Оценките , извършени  на базата  на по-ранни  
проучвания5, показват , че през деветдесетте  години  в Северно  море  са 
изхвърляни  между  500 000 и 880 000 тона , по-голямата  част от които  се дължи  
на улова  с бим-тралове  за морски  език, тралове  за лангустина  и, през някои  
години , тралове  за бяла  риба . 
                                                 
4 Изхвърляне  на улов  от риболовния  флот  на ЕС. Доклад  на Научнотехническия  и икономически  
комитет  по рибарство . Служебен  работен  документ  на - 
http://ec.europa.eu/fisheries/legislation/reports_en.htm. 
5 Според  обобщените  данни  в Технически  документ  на ФАО  за рибарството  № 470 (2005). 
 
BG 5   BG 3. МЕРКИ  ЗА ПОСТЕПЕННО  ВЪВЕЖДАНЕ  НА ЗАБРАНА  ЗА ИЗХВЪРЛЯНЕ  И 
НАМАЛЯВАНЕ  НА НЕЖЕЛАНИЯ  СЪПЪТСТВАЩ  УЛОВ  
Политика  за намаляване  на нежелания  съпътстващ  улов  посредством  забрана  за 
изхвърляне  на търговски  видове  е въведена , inter alia , в някои  видове  риболов  
на Норвегия , Исландия , Канада  и Нова  Зеландия . Опитът  от тези случаи  се 
отнася  главно  за риболов  на един  вид, когато  липсват  усложненията , свързани  с 
едновременното  улавяне  на няколко  различни  вида . В Общността  има видове  
риболов  (например  много  от пелагичните ), при които  е възможно  да се лови  
само  един  вид и може  да се приложи  международният  опит . В Общността  се 
прилагат  обаче  и много  дънни  видове  риболов , при които  се улавят  
едновременно  няколко  вида  и където  този опит  не е пряко  приложим . 
Поради  това, за намаляване  на нежелания  съпътстващ  улов  и постепенно  
прекратяване  на изхвърлянето  на улов  в европейското  рибарство  ще е 
необходимо  комбинирано  използване  на няколко  инструмента . 
Целта  на новата  политика  по отношение  на изхвърлянето  е да се прекрати  
практиката  за изхвърляне  на улов . Във водите  на ЕС това ще се постигне  
поотделно  за всеки  вид риболов  с помощта  на конкретно  адаптирани  планове , 
които  могат  да предвиждат  забрана  за изхвърляне  и други  допълнителни  мерки  
за намаляване  на съпътстващия  улов . Същевременно  Общността  ще насърчава  
начинанията  за прекратяване  на изхвърлянето  в регионалните  организации  за 
управление  на рибарството . 
Забраната  за изхвърляне  на улов  ще се отнася  за всички  видове  риба  и 
ракообразни . Ще могат  да се правят  изключения  в случаите , когато  със 
сигурност  е установен  висок  процент  дългосрочно  преживяване  на дадени  
видове , изхвърлени  при определен  вид риболов . 
Съществуващите  управленски  мерки , които  понастоящем  подтикват  към 
изхвърляне  при смесения  риболов , трябва  да се преразгледат  и да се ревизира  
използването  им така, че да се намали  или премахне  това негативно  влияние . 
Използването  в смесения  риболов  на ограничението  за общия  допустим  улов  
без допълнителни  мерки  за контролиране  на риболовното  усилие  ще насърчава  
рибарите  да продължат  да ловят  вид, за който  квотата  им е изчерпана , ако има 
други  видове , за които  квотата  е все още неизпълнена . Поради  това 
ограниченията  за общия  допустим  улов  трябва  да се комбинират  с мерки  за 
ограничаване  на риболовното  усилие , така че риболовът  да се прекратява  в 
случаите , когато  са останали  неизпълнени  квоти  само  за малък  брой  видове . 
При смесения  риболов  може  да се наложи  разработването  на допълнителни  
механизми  за осигуряване  на гъвкавост  и за прехвърляне  на квоти . 
Изискването  за минимален  размер  на разтоварваната  на сушата  риба  
понастоящем  принуждава  рибарите  да изхвърлят  маломерната  риба . Ако се 
въведе  изискване  за разтоварване  на сушата  на целия  улов , младите  екземпляри  
трябва  да се защитят  от съответния  вид риболов , като се направи  незаконно  не 
разтоварването , а пускането  на пазара  на такава  риба  чрез въвеждане  на 
минимален  размер  за продажба  с цел консумация  от хора . 
 
BG 6   BG Някои  съществуващи  инструменти  на общата  политика  в областта  на 
рибарството , комбинирани  с допълнителни  мерки , може  да се използват  за 
намаляване  на нежелания  съпътстващ  улов  и за прекратяване  на изхвърлянето . 
Това  са мерките  за насърчаване  на разработването  и използването  на 
селективни  риболовни  съоръжения , затварянето  на райони  в реално  време , 
задължението  за смяна  на района  на риболов , гъвкавото  прилагане  на квотите , 
таксите  върху  нежелания  съпътстващ  улов  и конфискуването  на нежелания  
съпътстващ  улов . 
Най-ефективната  мярка  за насърчаване  на отрасъла  да полага  усилия  да намали  
нежелания  улов  е забраната  за изхвърляне . Тя прави  неизгодно  приемането  на 
борда  на нежелан  съпътстващ  улов  и следователно  ще насърчи  разработването  
на технологии  и практики , които  улавят  по-малко  нежелана  риба . 
Комбинирането  на забраната  за изхвърляне  с допълнителни  мерки , като 
например  затваряне  на райони  в реално  време  и задължение  за промяна  на 
района  на риболов , ще обедини  силната  мотивация  за избягване  на нежелания  
съпътстващ  улов  с възможни  начини  за постигането  на тази цел. 
Вместо  да се въвеждат  подробни  технически  изисквания , ще се използва  
подход , основаващ  се на максималното  допустимо  въздействие  на риболовните  
дейности . В резултат  от прилагането  на тази политика  трябва  да се намали  
отрицателното  въздействие  на рибарството , изразяващо  се в ненужно  убиване  
на морски  организми  при риболов . Нормите  за максимално  допустимия  
съпътстващ  улов  на нетърговски  видове , на млади  екземпляри  или извън  квота  
ще се определят  поотделно  за всеки  вид риболов . Тези  норми  първоначално  ще 
са определени  така, че да се постигне  намаляване  спрямо  сегашното  ниво , а 
след  това постепенно  ще се понижават , за да се насърчава  развитието  на 
технологиите  и промяната  на риболовната  практика  с цел избягване  на 
нежелания  съпътстващ  улов . 
Основният  ръководен  принцип  на тази инициатива  е постепенно  да се прекрати  
изхвърлянето  и значително  да се намали  нежеланият  съпътстващ  улов  чрез 
управление , което  определя  по-скоро  нужните  резултати , отколкото  средствата  
за постигането  им. Този  подход  представлява  важна  промяна  в управлението  на 
европейското  рибарство . При него  подробните  микроуправленски  изисквания  
към риболовното  оборудване  и практика  се заменят  с изисквания  за получаване  
на определени  резултати  (максимално  допустим  съпътстващ  улов ) и се 
предоставя  на отрасъла  свободата  да избере  решенията , които  най-добре  
съответстват  на практическата  и икономическата  действителност  в областта  на 
рибарството . Следователно  подходът  ще разчита  до голяма  степен  на 
способността  на отрасъла  да определя  техническите  решения  и да се справя  с 
други  въпроси , свързани  с практическото  му прилагане . Изискването  да се 
разтоварва  на сушата  всичката  риба  означава , че понякога  ще се разтоварва  
риба  в количества  над квотата  или с размер  под минималния  за продажба . 
Необходимо  е да се реши  дали  разтовареният  съпътстващ  улов  трябва  да се 
включва  в квотите  и дали  системата  от квоти  трябва  да се измени , за да отчита  
и съпътстващият  улов . Трябва  да се определи  и съдбата  на съпътстващия  улов  
— за продажба  чрез обичайната  пазарна  система , за консумация  от хора  (ако 
превишава  минималния  размер  за продажба ), за преработка  в рибно  брашно  и 
масло  или по друг  начин . Трябва  да се реши  дали  и по какъв  начин  част от 
постъпленията  от такива  продажби  би могла  да бъде  предназначена  за 
 
BG 7   BG покриване  на новите , породени  от изпълнението  на мерките  за прекратяване  на 
изхвърлянето  на улов , разходи , пред  които  ще са изправени  публичните  власти  
или самите  рибари . 
4. НАБЛЮДЕНИЕ  И КОНТРОЛ  
Като  се имат  предвид  силните  икономически  стимули  за изхвърляне  на улов  
трябва  да се очаква , че ще се извършва  изхвърляне  на улов  и след  въвеждане  на 
политиката  за намаляване  на съпътстващия  улов , включваща  забрана  за 
изхвърляне , в някои  случаи , когато  контролът  е слаб  или нормативно  
установените  последствия  не съответстват  на непосредствената  икономическа  
изгода  от изхвърлянето . Следователно  за Комисията  осигуряването  на спазване  
на мерките  на политиката  при изпълнението   е от основно  значение . 
Комисията  ще предложи  мерки  във връзка  с управлението  на съпътстващия  
улов , за които  могат  да бъдат  въведени  в практиката  системи  за наблюдение  и 
които  са рентабилни . Изхвърлянето  трудно  се забелязва  в момента  на 
извършване  и не по-лесно  се документира  след  това. Поради  това може  да се 
твърди , че забраната  за изхвърляне  никога  няма  да бъде  напълно  спазвана  и 
няма  да е възможно  да се прекрати  незаконното  изхвърляне . Въпреки  това е 
възможно  да се постигне  положителен  резултат , ако достатъчно  голяма  част от 
рибарите  променят  начина  си на работа  (използване  на по-селективни  
риболовни  съоръжения , напускане  на районите , където  съпътстващият  улов  е 
твърде  голям ) в резултат  от спазване  на забраната  за изхвърляне  и/или защото  
правоохранителният  режим  оказва  достатъчен  натиск  върху  нарушителите . 
Основна  роля  за изпълнение  на политиката  ще имат  програмите  за наблюдение . 
Сами  по себе си те не могат  обаче  да се считат  за универсално  решение , тъй 
като използването  им е скъпо , особено  при наличието  на голям  брой  средни  и 
малки  кораби . Опитът  на страните , въвели  забрана  за изхвърляне , показва , че 
схемите  за наблюдение  следва  да са част от общия  режим  за контрол , който  
трябва  да включва  поне  следните  минимални  мерки :  
 
• внимателно  проследяване  на разтоварванията  на сушата  от отделните  
кораби , комбинирано  със систематичен  подробен  анализ  на количествата  
уловена  и разтоварена  риба , сравнявани  с данните  от наблюдатели  на борда , 
когато  не е възможно  да има наблюдатели  на борда  на всички  риболовни  
кораби , 
 
• използване  на електронни  бордови  дневници  с изпращане  на данните  за 
състава  на улова  почти  в реално  време , особено  когато  се предвижда  
затваряне  на някои  райони  в реално  време ,  
 
• наблюдение  и контрол  на риболовните  съоръжения ,  
 
• осигуряване  на участието  и сътрудничеството  на всички  заинтересовани  
страни . 
 
 
BG 8   BG Уловът , който  риболовните  кораби  не могат  да продадат , но трябва  да 
разтоварят  на сушата  (например  риба  с размер  под минималния  за пускане  на 
пазара  или улов  над разрешената  квота ), следва  също  да се наблюдава  
внимателно , за да не нарушава  съществуващите  законно  установени  пазари  и 
да не носи  неразрешена  печалба  на риболовните  кораби . 
Наблюдението  и анализът  на съпътстващия  улов  с цел затваряне  на риболовни  
райони  в реално  време  изисква  непрекъснато  събиране  и анализиране  на 
данните  от всички  риболовни  флотилии  и установяване  на механизъм  за 
комуникация  между  орган  на Комисията  и съответната  държава -членка  
относно  необходимостта  от извършване  на затварянето . 
Ако се въведе  гъвкава  схема  при използването  на квотите , трябва  да се 
създадат  механизми , осигуряващи  еднаквото  прилагане  на тези възможности  в 
цялата  Общност . 
Необходимо  е да се контролира  постигането  на целите  на описаната  политика . 
Основната  цел е да се намали  нежеланата  смъртност  на морските  организми . 
Поради  това е важно  да се разработят  научни  програми  за наблюдение  на 
промените  на смъртността  на съответните  популации . 
5. СОЦИАЛНО  ВЪЗДЕЙСТВИЕ  НА ПОЛИТИКАТА  ЗА НАМАЛЯВАНЕ  НА НЕЖЕЛАНИЯ  
СЪПЪТСТВАЩ  УЛОВ  И СТИМУЛИ  ЗА ПРОМЯНА  
Икономическото  и социално  въздействие  на новата  политика  ще зависи  силно  
от специфичната  структура  и от икономическата  ситуация  за всеки  вид риболов  
и свързаните  с него  общности  на брега . Поради  това ще се извършват  оценки  
на икономическото  и социално  въздействие  на разпоредбите  по отношение  на 
всеки  вид риболов . 
На най-общо  ниво  постепенното  въвеждане  на политика  за прекратяване  на 
изхвърлянето  може  да доведе  в краткосрочен  план  до несъмнено  увеличаване  
на разходите  и намаляване  на приходите . Обработването  и съхраняването  на 
малоценния  съпътстващ  улов  има своята  цена , поради  което  приходът  от 
общия  разтоварен  на сушата  улов  ще е по-малък . Затварянето  на риболовни  
райони  и изискванията  за смяна  на района  на риболов  може  да са свързани  с 
изминаване  на по-големи  разстояния  до риболовните  райони , т.е. увеличаване  
на времето  за пътуване  и на разходите  за гориво . Задължителното  използване  
на селективни  риболовни  съоръжения  също  би могло  да намали  
рентабилността  в краткосрочен  план . Може  да се очакват  и други  въздействия  
по веригата  на маркетинга  и дистрибуцията , дължащи  се на разтоварването  и 
обработването  на риба , която  досега  се е изхвърляла . 
В дългосрочен  план  ще има благоприятни  икономически  последици , тъй като 
намаляването  на съпътстващия  улов  на млади  екземпляри  и на риби  извън  
квота  ще доведе  до повишаване  на размера  и качеството  на рибните  запаси  и, 
следователно , възможностите  за риболов  ще нараснат . Освен  това може  да се 
разкрият  нови  пазари  за продуктите , получавани  от улова , който  преди  това се 
е изхвърлял . 
 
BG 9   BG Въвеждането  на политиката  трябва  да включва  стимули  за избягване  на 
нежелания  съпътстващ  улов  и на изхвърлянето . 
Възможно  е да се въведат  насърчаващи  преференции , например  за достъп  до 
риболовните  райони , ако съответният  риболовен  кораб  продължително  време  
поддържа  ниски  нива  на съпътстващия  улов . 
Би могло  да се разгледа  възможността  необходимата  развойна  дейност  за 
усъвършенстване  на технологията  и практиката  на риболова  да се подкрепя  от 
Европейския  фонд  за рибарство  (ЕФР ). Може  да се подпомага  и разработването  
на алтернативни  технологии  за оползотворяване  на изхвърляната  преди  това 
риба , в частност  на неизбежния  съпътстващ  улов  на видове  с ниска  или нулева  
търговска  стойност . Може  да се обсъди  и подкрепата  за създаване  на 
съвременни  риболовни  стратегии , основани  на информационни  системи , 
уведомяващи  корабите  за областите  с висок  риск  от недопустим  съпътстващ  
улов . 
6. ПРЕДСТОЯЩИ  ДЕЙНОСТИ  
Въз основа  на настоящия  документ  през 2007 година  ще се обсъдят  с 
държавите -членки  и със заинтересованите  страни  принципите  за изпълнение  на 
политика  за постепенно  прекратяване  на изхвърлянето  на улов  и за намаляване  
на нежелания  съпътстващ  улов  в европейското  рибарство . Ще се определи  
последователността  за действие  и ще се изготви  план  за реализиране  в 
отделните  видове  риболов . В изпълнение  на този план  през 2008 година  ще 
започне  разработването  и предлагането  за приемане  на нови  регламенти . 
Постепенното  създаване  на регламенти , обхващащи  всички  видове  риболов  в 
Общността , ще бъде  дългосрочен  проект .